
J e g y z ő k ö n y v

Készült Bácsalmás Város Önkormányzata Képviselő-testületének 2019. május 17-én, 11.00 óra kezdettel, Bácsalmáson, a Városháza I. emeleti polgármesteri tárgyalójában megtartott soron kívüli nyilvános ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Légrádi Mária, Márai András, Nagy Gábor és Turcsányi Csaba képviselők (7 fő); 
valamint
Patocskai Ibolya jegyző, Horvát István Attila pénzügyi, beruházási és üzemeltetési osztályvezető, Szakola Zoltán városüzemeltetési ügyintéző és Szommer Károly, a Bácsalmási Járási Hivatal vezetője (4 fő);

Jegyzőkönyvvezető: Deák Szabina testületi ügyintéző;

Az ülésről távolmaradt: Csémy László és Schaffer Tünde képviselő (2 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 7 fő jelen van (78 %). Tájékoztatásul elmondja, hogy Csémy László és Schaffer Tünde képviselők távolmaradásukat jelezték, igazoltan vannak távol. Jegyzőkönyv-hitelesítőknek Légrádi Mária és Nagy Gábor képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

123/2019. (V. 17.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Légrádi Mária és Nagy Gábor képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendi pont megtárgyalását javasolja, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

124/2019. (V. 17.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2019. május 17-i ülésén a következő napirendi pontokat tárgyalja meg:

1. Dr. Peret Adrian Dumitru egyéni vállalkozó fogszakorvos feladatellátási-szerződésének közös megegyezéssel történő megszüntetése (1. sz. előterjesztés)
2. A TOP-1.1.1-16-BK1-2017-00005 kódszámú, „Üzleti infrastruktúra fejlesztése Bácsalmáson” elnevezésű projekt keretében építőipari kivitelező kiválasztására irányuló közbeszerzési eljárás eredményhirdetése (2. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

Dr. Peret Adrian Dumitru egyéni vállalkozó feladatellátási-szerződésének közös megegyezéssel történő megszüntetése 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

Dr. Peret Adrian Dumitru egyéni vállalkozó 
feladatellátási-szerződésének közös megegyezéssel 
történő megszüntetése	Határozat

Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a Dr. Peret Adrian Dumitru egyéni vállalkozóval kötött feladat ellátási szerződést 2019. október 31. napjával közös megegyezéssel megszünteti. 
Amennyiben Dr. Peret Adrian Dumitru írásban kérelmezi, a Képviselő-testület hozzájárulhat a Szerződés fenti időpontot megelőzően történő megszüntetéséhez.

Határidő: azonnal
Felelős: Németh Balázs polgármester

Operatív felelős: Szakola Zoltán ügyintéző

A határozatról értesül:
- kivonattal:	1. Németh Balázs polgármester 
		2. Patocskai Ibolya jegyző
		3. Szakola Zoltán hatósági ügyintéző
- levélben:	1. Dr. Peret Adrian Dumitru

A 125/2019. (V. 17.) Bácsalmás v. öh. jelölésű határozat melléklete a jelen jegyzőkönyv mellékleteként szerepel.

2. napirendi pont

TOP-1.1.1-16-BK1-2017-00005 kódszámú, „Üzleti infrastruktúra fejlesztése Bácsalmáson” elnevezésű projekt építőipari kivitelező kiválasztására irányuló közbeszerzési eljárás eredményének kihirdetése és elfogadása 
(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd az előterjesztés határozati javaslatát, hozzátéve, hogy a döntést a közbeszerzési szabályzatuk értelmében név szerinti szavazással kell meghozni. Szavazásra bocsátja az előterjesztés határozati javaslatának az elfogadását.

Patocskai Ibolya jegyző egyenként felolvassa a neveket.
Dr. Bakó Mária Lujza képviselő igennel szavaz.
Csémy László képviselő nincs jelen.
Légrádi Mária képviselő igennel szavaz.
Márai András képviselő igennel szavaz.
Nagy Gábor képviselő igennel szavaz.
Németh Balázs polgármester igennel szavaz.
Schaffer Tünde képviselő nincs jelen.
Tóth Árpád alpolgármester igennel szavaz.
Turcsányi Csaba képviselő tartózkodik.

Németh Balázs polgármester kihirdeti, hogy a képviselő-testület 6 igen szavazattal és 1 tartózkodás mellett (Turcsányi Csaba képviselő) az alábbi határozatot hozza:

126/2019. (V. 17.) Bácsalmás v. öh.

TOP-1.1.1-16-BK1-2017-00005 kódszámú, 
„Üzleti infrastruktúra fejlesztése Bácsalmáson” 
elnevezésű projekt építőipari kivitelező kiválasztására 
irányuló közbeszerzési eljárás eredményének 
kihirdetése és elfogadása	Határozat

1. Bácsalmás Város Önkormányzatának Képviselő-testülete (a továbbiakban: képviselő-testület) úgy dönt, hogy a TOP-1.1.1-16-BK1-2017-00005 kódszámú, ipari parkok, iparterületek fejlesztésére vonatkozó pályázati felhíváson „Üzleti infrastruktúra fejlesztése Bácsalmáson” elnevezésű támogatott projekt építőipari kivitelezőjének kiválasztására irányuló „Csarnoképítés” című közbeszerzési eljárását mindhárom rész tekintetében érvényesnek és eredményesnek nyilvánítja. A képviselő-testület az előterjesztés mellékletét képező Összegzés az ajánlatok elbírálásáról elnevezésű dokumentumban leírtakat elfogadja, a közbeszerzési eljárás nyerteseinek pedig az alábbi vállalkozásokat hirdeti ki:

1. Szociális épület építőmesteri, gépészeti és villamos szerelési munkái
Kova Bau Köve Kft.
Székhely: 6430 Bácsalmás, Juhász Gy. u. 7.
Adószám: 25329146-2-03
Cégjegyzékszám: 03-09-128816
Nettó vállalási ár: 121. 636. 219.- Ft.
1. Csarnok épület építési munkái 
B-Renova Kft.
Székhely: 6430 Bácsalmás, Huszár u. 67.
Adószám: 22676511-2-03
Cégjegyzékszám: 03-09-120153
Nettó vállalási ár: 90. 262. 741.- Ft.

1. Kerítés és térburkolat építése 
Vizoler Kft.
Székhely: 6430 Bácsalmás, Huszár u. 8.
Adószám: 11699776-2-03
Cégjegyzékszám: 03-09-119361
Nettó vállalási ár: 52. 345. 500.- Ft.

1. A képviselő-testület felhatalmazza Németh Balázs polgármestert a közbeszerzési eljárás befejezéséhez szükséges intézkedések végrehajtására, a közbeszerzési eljárás alapján létrehozandó vállalkozási szerződések aláírására.

	Határidő: 		haladéktalanul
	Felelős: 			Németh Balázs polgármester

	Operatív felelős: 	Száhl Imre pályázati koordinátor
					dr. Párczen Zoltán projektasszisztens
	A határozatról értesül:
- kivonattal: 		1. Németh Balázs polgármester
				2. Patocskai Ibolya jegyző
				3. Horváth István Attila PBÜ osztályvezető
				4. Száhl Imre pályázati koordinátor
				5. dr. Párczen Zoltán projektasszisztens
				6. Kerényi Tamás beruházási ügyintéző

A képviselő-testület egyhangúlag (7 igen szavazattal) az alábbi határozatot hozza:

TOP-1.1.1-16-BK1-2017-00005 kódszámú, „Üzleti 
infrastruktúra fejlesztése Bácsalmáson” elnevezésű 
projekt építőipari kivitelezői munkálataihoz 
forrás biztosítása	Határozat

1. Bácsalmás Város Önkormányzatának Képviselő-testülete (a továbbiakban: képviselő-testület) úgy dönt, hogy a TOP-1.1.1-16-BK1-2017-00005 kódszámú, ipari parkok, iparterületek fejlesztésére vonatkozó pályázati felhíváson „Üzleti infrastruktúra fejlesztése Bácsalmáson” elnevezésű támogatott projekt építőipari kivitelezési munkálatainak elvégzéséhez szükséges forrást biztosítja.

2. A képviselő-testület egyetért azzal, hogy az építőipari kivitelezés forrását a támogatott projekt költségvetésének terhére biztosítsa.

3. A képviselő-testület felkéri a projektmenedzsmentet a 2. pontban meghatározott cél eléréséhez szükséges tevékenységek végrehajtására.

Határidő: 	haladéktalanul
Felelős: 	Németh Balázs polgármester

Operatív felelős: Száhl Imre pályázati koordinátor
		         dr. Párczen Zoltán projektasszisztens

A határozatról értesül:
- kivonattal: 1. Németh Balázs polgármester
		 2. Patocskai Ibolya jegyző
		 3. Horváth István Attila PBÜ osztályvezető
		 4. Száhl Imre pályázati koordinátor
		 5. dr. Párczen Zoltán projektasszisztens


Németh Balázs polgármester – több napirendi pont nem lévén – megköszöni a részvételt, majd az ülést 11 óra 10 perckor berekeszti.

K. m. f.



	Németh Balázs	Patocskai Ibolya
	polgármester	jegyző



	Légrádi Mária	Nagy Gábor
képviselők, jegyzőkönyv-hitelesítők


Melléklet Bácsalmás Város Önkormányzatának Képviselő-testülete 7/2019. számú,
2019. május 17-én megtartott rendkívüli nyílt ülésének jegyzőkönyvéhez

Melléklet a 125/2019. (V. 17.) Bácsalmás v. öh. jelölésű határozathoz

Feladat-ellátási szerződés közös megegyezéssel történő megszüntetése

Bácsalmás Város Önkormányzata /6430 Bácsalmás, Gróf Teleki József u. 4-8.; törzsszám: 724320; adószám: 15724320-2-03; statisztikai szám: 15724320-8411-321-03/, képviseletében Németh Balázs polgármester, mint Megbízó (a továbbiakban: Megbízó), és

[bookmark: _GoBack]Dr. Peret Adrian Dumitru egyéni vállalkozó (születési hely, idő: ………., …………..; anyja neve ………..; eüi. váll. ig. száma: ……; adószáma: …………; fogorvosi alap-nyilvántartási száma: …………….), mint megbízott (továbbiakban Megbízott), együttesen: Felek

megállapodnak abban, hogy a közöttük 2015. szeptember 3.napján a Bácsalmási II. számú fogászati körzetben a fogorvosi praxis működtetésére létrehozott feladat-ellátási szerződést (a továbbiakban: Szerződés) a Szerződés 19.) a) pontja, a Polgári Törvénykönyvről szóló 2013. évi V. törvény (a továbbiakban: Ptk.) 6:212. § (1) bekezdése alapján 2019. október 31. napjával közös megegyezéssel megszüntetik.
	Felek rögzítik, hogy amennyiben Megbízott írásban kérelmezi, Megbízó hozzájárulhat a Szerződés fenti időpontot megelőzően történő megszüntetéséhez. 

2.	A Szerződés 11.) pontjának megfelelően Felek megállapodnak abban, hogy a szerződés megkötésekor leltár szerint átvett ingó és ingatlan vagyont Megbízott köteles rendeltetésszerű használatra alkalmas állapotban a Megbízónak visszaadni. A visszaadott tárgyakról a Szerződés megszűnésekor leltárt kell felvenni.
3. A Megbízott kijelenti, hogy a betegekre vonatkozó – az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény szerint kezelt – egészségügyi dokumentációt az önkormányzatnak a Szerződés megszűnésekor használható állapotban átadja.  Az átadás-átvételről jegyzőkönyvet kell kiállítani. 
4. Felek rögzítik, hogy további szolgáltatásokkal a Szerződés kapcsán egymásnak nem tartoznak, kijelentik továbbá, hogy a Szerződésből adódóan a továbbiakban egymással szemben semmilyen követelésük nincsen.

5. Felek a jelen jognyilatkozatot elolvasták, megértették, annak rendelkezéseit egyezően értelmezték, és ezt követően egyező akarattal, jóváhagyólag, cégszerűen írták alá.

Bácsalmás, 2019. május 16.

	………………………………	……………………………….
	Megbízó	Megbízott

